**MAŽEIKIŲ RAJONO SAVIVALDYBĖS**

**VISUOMENĖS SVEIKATOS BIURAS**

|  |
| --- |
| Biudžetinė įstaiga, Naftininkų g. 9, 89239 Mažeikiai. el. p. [mazeikiuvsb@gmail.com](mailto:mazeikiuvsb@gmail.com), http://www.mazeikiuvsb.istaiga.lt |
| Duomenys kaupiami ir saugomi Juridinių asmenų registre, kodas 303189089 |

**2016 METŲ III KETVIRČIO MAŽEIKIŲ RAJONO SAVIVALDYBĖS BENDROJO LAVINIMO MOKYKLŲ MOKSLEIVIŲ SERGAMUMO ATASKAITA**

Mažeikiai, 2016

**PRATARMĖ**

Mažeikių rajono savivaldybės visuomenės sveikatos biuro vykdoma bendrojo lavinimo mokyklų mokinių visuomenės sveikatos stebėsenos veikla yra labai svarbi prižiūrint moksleivių, lankančių bendrojo lavinimo mokyklas, sveikatą. Ši mokinių sergamumo analizė padės atskleisti ir įvertinti jų sveikatos būklę pagal sezoniškumą, o mokyklų visuomenės sveikatos priežiūros specialistams – kryptingai planuoti ir įgyvendinti sveikatos priežiūrą, taip padedant mokiniams saugoti ir stiprinti sveikatą. Įstaigų administracijos darbuotojams informacija apie mokinių sergamumą parodys, kokios sveikatos problemos vyrauja jų įstaigoje, o tai gali tapti svariu motyvu aktyviau spręsti esamas ir pagal poreikį inicijuoti naujų sveikatos stiprinimo priemonių įgyvendinimą jų ugdymo įstaigoje.

Mažeikių rajono savivaldybės bendrojo lavinimo mokyklų mokinių sergamumo duomenys kas ketvirtį analizuojami, vertinami, lyginami, stebima jų kitimo tendencija, o gauti rezultatai pateikiami Mažeikių rajono savivaldybės administracijos aplinkos apsaugos, asmens ir visuomenės sveikatos skyriaus vyr. specialistei, bendruomenei bei kitoms suinteresuotoms institucijoms, skelbiami Mažeikių rajono savivaldybės visuomenės sveikatos biuro tinklapyje. Šie duomenys nuo 2014 m. sausio mėn. saugomi Mažeikių rajono savivaldybės visuomenės sveikatos biure.

***2016 M. III KETVIRČIO BENDROJO LAVINIMO MOKYKLŲ MOKSLEIVIŲ SERGAMUMO ANALIZĖS REZULTATAI***

Kadangi liepos - rugpjūčio mėn. bendrojo lavinimo mokyklose yra mokinių atostogų laikotarpis, tai III ketvirčio sergamumas buvo registruojamas tik vieną mėnesį - rugsėjo mėn. Visuomenės sveikatos priežiūros specialistų duomenimis - užregistruoti 896 susirgimo atvejai (4367 dėl ligos praleistos dienos) (1 lentelė).

**1 lentelė. 2016 m. III ketv. praleistų dienų ir susirgimų atvejų skaičius pagal mokyklas**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Mokyklos pavadinimas** | **Praleistų dienų skaičius** | **Praleistų dienų skaičius, tenkantis**  **1 mokiniui** | **Susirgimų atvejų skaičius** | **Susirgimų atvejų skaičius, tenkantis**  **1 mokiniui** |
| 1. | Sodų vidurinė mok. | 169 | 1 | 41 | 0,1 |
| 2. | Balėnų pagrindinė mok. | 26 | 0,5 | 5 | 0,1 |
| 3. | Užlieknės pagrindinė mok. | 15 | 0,2 | 5 | 0,1 |
| 4. | Mažeikių politechnikos mok. | 347 | 1 | 61 | 0,2 |
| 5. | „Vyturio“ pradinė mok. | 131 | 0,5 | 32 | 0,1 |
| 6. | Pavasario pagrindinė mok. | 323 | 0,6 | 50 | 0,1 |
| 7. | Senamiesčio pagrindinė mok. | 326 | 0,6 | 56 | 0,1 |
| 8. | Pikelių pagrindinė mok. | 9 | 0,1 | 3 | 0,05 |
| 9. | Židikų M. Pečkauskaitės vidurinė mok. | 103 | 0,5 | 23 | 0,1 |
| 10. | „Jievaro“ pagrindinė mok. | 49 | 0,4 | 9 | 0,1 |
| 11. | Laižuvos A. Vienažindžio pagrindinė mok. | 5 | 0,1 | 1 | 0,03 |
| 12. | Merkelio Račkausko gimnazija | 182 | 0,3 | 44 | 0,1 |
| 13. | „Žiburėlio“ pradinė mok. | 153 | 0,8 | 28 | 0,2 |
| 14. | Gabijos gimnazija | 298 | 0,5 | 85 | 0,1 |
| 15. | „Ventos“ progimnazija | 585 | 0,7 | 128 | 0,1 |
| 16. | Krakių pagrindinė mok. | 23 | 0,6 | 7 | 0,2 |
| 17. | Kazimiero Jagmino pradinė mok. | 142 | 0,7 | 29 | 0,1 |
| 18. | Kalnėnų pagrindinė mok. | 715 | 1 | 134 | 0,2 |
| 19. | Ukrinų pagrindinė mok. | 5 | 0,2 | 2 | 0,1 |
| 20. | Viekšnių gimnazija | 255 | 0,6 | 57 | 0,1 |
| 21. | Tirkšlių Juozo - Kazimieraičio pagrindinė mok. | 91 | 0,4 | 17 | 0,1 |
| 22. | Sedos Vytauto Mačernio gimnazija | 279 | 0,7 | 56 | 0,1 |
| 23. | Renavo pagrindinė mok. | 0 | 0 | 0 | 0 |
| 24. | Ruzgų pagrindinė mok. | 5 | 0,1 | 2 | 0,03 |
| 25. | Žemalės pagrindinė mok. | 0 | 0 | 0 | 0 |
| 26. | „Kregždutė“ darželis - mokykla | 37 | 0,6 | 8 | 0,1 |
| 27. | Auksūdžio mok. daugiafunkcinis centras | 94 | 3 | 13 | 0,4 |
| 28. | Šerkšnėnų mokykla daugiafunkcinis centras | 0 | 0 | 0 | 0 |
| **Viso** | | **4367** | **0,6** | **896** | **0,1** |

Vidutiniškai 1 moksleiviui teko 0,1 susirgimo atvejo, t.y. apie puse dėl ligos praleistos dienos. Lyginant pagal vidurkį, labiausiai išsiskiria Auksūdžio mok. - daugiafunkcinis centras, kurioje susirgimų atvejų skaičius, tenkantis 1 mokiniui, viršijo vidurkį apie 4 kartus ir sudarė 0,4 atvejo/1 mokiniui. Vertinant absoliutų atvejų skaičių, šis skaičius yra nedidelis (13 susirgimo atvejų), bet vertinant pagal mokyklos mokinių skaičių (31 mokinys), rodiklio reikšmė tampa didžiausia (1 pav.).

**1 pav. 2016 m. III ketv. bendrojo lavinimo mokyklų mokinių susirgimų atvejų skaičius, tenkantis 1 mokiniui**

Taip pat šiek tiek viršijo vidurkį „Žiburėlio“ pradinė mok., Kalnėnų pagrindinė mok., Krakių pagrindinė ir Mažeikių politechnikos mok. - susirgimų atvejų skaičius, tenkantis 1 vaikui, sudarė po 0,2 atvejus (1 pav.).

Didžiąją dalį susirgimų sudarė kvėpavimo sistemos ligos - 83 proc. visų ligų (užregistruoti 745 susirgimo atvejai). Virškinimo sistemos ligos ir kitos ligos sudarė po 5 proc. visų užregistruotų susirgimų (po 44 atvejus), traumos – 3,5 proc. (31 atvejis), ausų ligos – 0,3 proc. (3 atvejai), užkrečiamos ligos - 0,6 proc. (5 atvejai), nervų sistemos ligos ir urogenitalinės sistemos ligos - po 0,7 proc. (po 6 atvejus), akių ligos - 0,2 proc. (2 atvejai) ir odos ligos - 1 proc. (9 atvejai). Užregistruotas 31 susirgimas gripu (0,1 proc. visų užregistruotų susirgimų) (2 pav.).

**2 pav. 2016 m. III ketv. bendrojo lavinimo mokyklų mokinių sergamumas pagal ligas, proc.**

Analizuojant sergamumą pagal ligas, nustatyta, kad ***kvėpavimo sistemos ligos*** 10 mokinių vidutiniškai sudarė 1 atvejį (apie 5 dėl ligos praleistos dienos).

**3 pav. 2016 m. III ketv. bendrojo lavinimo mokyklų mokinių susirgimų kvėpavimo sistemos ligomis atvejų skaičius, tenkantis 1 mokiniui**

Labiausiai išsiskiria Auksūdžio mok. - daugiafunkcinis centras, kur susirgimų atvejų skaičius sudarė 0,4 atvejo/1 mokiniui. Keturiose mokyklose sergamumas kvėpavimo sistemos ligomis buvo mažesnis nei vidurkis, o trijose mokyklose visai nebuvo registruotas (3 pav.).

Susirgimų ***virškinimo sistemos ligomis*** atvejų skaičius, tenkantis 10 mokinių, vidutiniškai sudarė 0,06 atvejo. Daugiau nei puse savivaldybės bendrojo lavinimo mokyklų (16 mokyklų) buvo užregistruotas sergamumas šios sistemos ligomis. Daugiausiai susirgimų buvo registruota Kalnėnų pagrindinėje mok. (8 atvejai). Nors didžiausias rodiklis Židikų M. Pečkauskaitės vidurinėje mok., tačiau absoliutūs skaičiai (5 atvejai) nėra ypač dideli. Taip pat po 5 atvejus buvo registruota „Ventos“ progimnazijoje ir Gabijos gimnazijoje (4 pav.).

**4 pav. 2016 m. III ketv. bendrojo lavinimo mokyklų mokinių susirgimų virškinimo sistemos ligomis atvejų skaičius, tenkantis 1 mokiniui**

Likusiose mokyklose sergamumo atvejų skaičius svyravo nuo 1 iki 3 atvejų. 12 mokyklų sergamumas nebuvo registruotas. Galime atkreipti dėmesį į tai, kad daugelį mokyklų, kuriose nebuvo registruojamas sergamumas, yra kaimo gyvenamosiose vietovėse (4 pav.)

Užregistruoti 9 susirgimai ***odos ligomis***. Aštuoniose savivaldybės bendrojo lavinimo mokyklose buvo užregistruotos šios ligos. Daugiausiai atvejų užregistruota Kalnėnų pagrindinėje mokykloje (2 atvejai). „Ventos“ progimnazijoje, Užlieknės, Pavasario, Senamiesčio pagrindinėse mok., Židikų M. Pečkauskaitės vidurinėje mok, Gabijos gimnazijoje ir Mažeikių politechnikos mok. buvo registruota po 1 atvejį.

Susirgimų ***urogenitalinės sistemos ligomis*** buvo užregistruota tik keturiose mokyklose: „Žiburėlio“ pradinėje mok., Senamiesčio pagrindinėje mok. ir Merkelio Račkausko gimnazijoje buvo užregistruota po 1 susirgimo atvejį, o Gabijos gimnazijoje - 3 atvejai.

Po 1 susirgimą ***akių ligomis*** užregistruota Kazimiero Jagmino pradinėje mok. ir Mažeikių politechnikos mok.

Susirgimų ***ausų ligomis*** buvo užregistruota tik trijose mokyklose: Senamiesčio pagrindinėje mok., Tirkšlių Juozo-Kazimieraičio pagrindinėje mok., ir Kalnėnų pagrindinėje mok. - po 1 atvejį.

***Užkrečiamos ligos*** buvo registruotos keturiose mokyklose. Daugiausiai susirgimų užregistruota Sodų pagrindinėje mok. (2 atvejai), po 1 atvejį - „Vyturio“ pradinėje mok., „Jevaro“ pagrindinėje mok. ir Židikų M. Pečkauskaitės vidurinėje mok.

Daugiau nei pusėje savivaldybės mokyklų buvo užregistruoti ***traumų*** atvejai (11 mokyklų). Daugiausiai traumų užregistruota Kalnėnų pagrindinėje mok. - 10 atvejų. Tuo tarpu Užlieknės pagrindinė mok., kurioje užregistruotas tik 1 traumos atvejis, dėl nedidelio mokyklos mokinių skaičiaus, užima labai aukštą poziciją, lyginant su mokyklų vidurkiu (5 pav.).

**5 pav. 2016 m. III ketv. bendrojo lavinimo mokyklų mokinių traumų atvejų skaičius,**

**tenkantis 1 mokiniui**

Taip pat nemažai traumų atvejų užregistruota Viekšnių gimnazijoje (5 atvejai), Sodų pagrindinėje mok. ir Mažeikių politechnikos mok. - po 4 atvejus, Sedos Vytauto Mačernio gimnazijoje - 2 atvejai. „Žiburėlio“, „Vyturio“ pradinėse mok., Židikų M. Pečkauskaitės vidurinėje mok., Gabijos, Merkelio Račkausko gimnazijose - po 1 atvejį.

Sergamumas ***nervų sistemos*** ligomis registruotas tik šešiose mokyklose: Pavasario, Senamiesčio, Pikelių, Tirkšlių Juozo-Kazimieraičio pagrindinėse mok., Židikų M. Pečkauskaitės vidurinėje mok. ir Gabijos gimnazijoje - po 1 atvejį.

Apie trečdalį mokyklų (10 mokyklų) buvo užregistruotas sergamumas ***kitomis ligomis***. Vidutiniškai 10 mokinių teko po 0,1 atvejo. 2 mokyklų rodikliai viršijo vidurkį (6 pav.).

**6 pav. 2016 m. III ketv. bendrojo lavinimo mokyklų mokinių susirgimų kitomis ligomis**

**atvejų skaičius, tenkantis 1 mokiniui**

Daugiausiai atvejų buvo registruota "Ventos" progimnazijoje - 22 atvejai, taip pat nemažai susirgimų buvo Sedos Vytauto Mačernio gimnazijoje (5 atvejai), Kalnėnų, Sodų pagrindinėse mok. (po 4 atvejus). 3 atvejai užregistruoti Mažeikių politechnikos mok., 2 - Tirkšlių Juozo-Kazimieraičio pagrindinėje mok. ir po 1 atvejį - Balėnų, Užlieknės pagrindinėse mok. ir Viekšnių gimnazijoje.

Per III ketvirtį užregistruotas 1 susirgimas gripu - Kalnėnų pagrindinėje mokykloje.

**APIBENDRINIMAS**

Apibendrinant atliktą 2016 m. III ketvirčio Mažeikių rajono savivaldybės bendrojo lavinimo mokyklų moksleivių sergamumo analizę, nustatyta, kad:

* per III ketv. užregistruoti 896 susirgimo atvejai, t.y. 4367 dėl ligos praleistos dienos;
* 10 vaikų vidutiniškai teko 1 susirgimo atvejis, t.y. 6 dėl ligos praleistos dienos;
* susirgimo atvejų skaičius, tenkantis 10 mokinių, svyravo nuo 0,3 iki 4 atvejų;
* trejose mokyklose sergamumas nebuvo registruotas;
* dažniausiai mokiniai sirgo kvėpavimo sistemos ligomis, antroje vietoje - virškinimo sistemos ligos;
* užregistruotas 31 traumų atvejis - 2 kartus mažiau nei per II ketvirtį;
* užregistruotas 1 susirgimas gripu.